Page:Recruit's farewell to his wife and three children.pdf/8



dwalt on Clyde,

The place they ca'd it Traddletony;

Johnny was a joiner gude,

Nane cou’d weild a plane like Johnny.

Lizie Painch was Johnny’s wife,

An' silly Matty was her mither:

Sic a wife as Johnny had,

I wadna gie a button for her.

Johnny was ance ha’f in love,

His fancy was by beauty haunted;

Heav’n shone in Johnny’s e’e—

But no the heav’n Johnny wanted:

For Johnny courted Lizie Painch,

’Cause Lizie Painch she had the siller.

But sic a wife as Lizie Painch,

I wadna gi’e a button for her.

Lizie’s face was like the moon,

Her shouther’s maist as braid as Samson's;

Her very picture's like the sign

That hings aboon auld Robin Thamson's.

But de’il a prin does Johnny care,

Were Lizzy like the Witch o' Endor;

Johnny fattens on her gear—

He wadna gi’e a button for her.